Η Παναγιώτα είναι εξαιρετική οικοδεσπότης. Οι παροχές της υπερέβησαν τις όποιες προσδοκίες μου. Η διαμονή στο διαμέρισμά της ήταν εξαιρετική. Αστραφτερή καθαριότητα, ολοκαίνουργο, ανακαινισμένο διαμέρισμα με καταπληκτική διακόσμηση, πλήρη ολοκαίνουργο, σχεδόν αμεταχείριστο οικιακό εξοπλισμό που περιλαμβάνει τα πάντα από μηχανή για εσπρέσσο έως βραστήρα, μπαμίξ, τοστιέρα, φούρνο μικροκυμάτων, πλυντήριο ρούχων, σεσουάρ, σίδερο και πολλά άλλα. Ολοκαίνουργα πανάκριβα έπιπλα γεμάτα γούστο και φινέτσα. Απίστευτες παροχές σε είδη προσωπικής υγιεινής και υλικά για πρωινό (ποικιλία σε είδη καφέ, μαρμελάδες, βούτυρο, τσάι, μπισκότα για τα παιδιά και πολλά άλλα). Το σπίτι βρίσκεται σε κεντρικότατο σημείο κοντά στον Λευκό πύργο πλησίον σε κάθε είδους καταστήματα, φαρμακείο και νοσοκομείο. Σίγουρα την επόμενη φορά που θα επισκεφθώ τη Θεσσαλονίκη θα προτιμήσω το συγκεκριμένο διαμέρισμα!!